Bírósági végzés száma: **Pk. 61.178/1992**

Szervezet megnevezése:

**Székesfehérvár és Környéke Közbiztonságért Vagyonvédelmi Alapítvány**

Szervezet címe: **8000 Székesfehérvár, II. András Király u.4.**

**Közhasznúsági jelentés**

**2010. évről**

**Székesfehérvár, 2011. március 31.**

 **Tajti András**

**kuratórium elnök**

1. **Számviteli beszámoló**

A Székesfehérvár és Környéke Közbiztonságért Vagyonvédelmi Alapítvány a 2010. január 01-től 2010. december 31-ig terjedő időszakra a gazdálkodásáról egyszerűsített éves beszámolót állított össze a számviteli törvényben, a 224/2000. kormányrendeletben és egyéb kapcsolódó jogszabályban meghatározott elvek szerint.

Az alapítvány a készleteiről leltárt és azt alátámasztó analitikus nyilvántartást vezet. A 100000 Ft alatti egyedi beszerzési értékű tárgyi eszközök beszerzési értéke azonnal költségként kerül leírásra.

A 100000 Ft feletti beszerzési összegű tárgyi eszközök értékcsökkenése a számviteli törvényben előírt leírási kulcsok szerint kerül elszámolásra.

A mérleg főösszeg 1523 eFt, a saját tőke 1434 eFt. A mérleget és közhasznú szervezet beszámolóját az 1. számú melléklet tartalmazza.

1. **Költségvetési támogatás felhasználása**

A szervezet költségvetési támogatást nem kapott.

1. **Vagyonfelhasználással kapcsolatos kimutatás**

A szervezet tárgyévi pénzügyi eredménye -359 eFt, tárgyévi közhasznú tevékenység eredménye 339 eFt. Az adott évi bevételeket igyekezett felhasználni. A pénzügyi és a tevékenység eredmény eltérését az évben végrehajtott tárgyi eszköz beszerzés okozza. A vagyon felhasználását a 3. sz . melléklet tartalmazza.

A szervezet nyitó pénzkészlete 863 eFt záró pénzkészlete 501 eFt. A bevételek összesen 3288 eFt, melyből 624 eFt helyi önkormányzattól, egyéb (1 % 2010 ben felhasznált része) 50 eFt, közhasznú tevékenység bevétele 2565 eFt, egyéb bevétel 49 eFt (7 eFt bankkamat, 42 eFt tévesen befogadott utalás, mely a kötelezettségek között nyilvántartott). A közhasznú tevékenység bevételéből 2300 eFt az „OVI zsaru” program realizált bevétel volt.

Az összesen pénzügyileg teljesített 3792 eFt kiadásból jelentősebb tétel 2013 eFt „OVI zsaru” programmal kapcsolatos anyagköltség, 350 eFt bűnmegelőzési program szervezése, 158 eFt kis értékű tárgyi eszköz beszerzés költsége. Az éves tárgyi eszköz beszerzés 793 eFt volt.

1. **Cél szerinti juttatások kimutatása**

Az Alapítvány nem nyújtott cél szerinti juttatást. (4. sz. melléklet).

1. **Központi költségvetési szervtől, elkülönített állami pénzalaptól, helyi önkormányzattól, települési önkormányzatok társulásától és mindezek szerveitől kapott támogatás mértéke**

A szervezet 624 eFt költségvetési támogatást kapott, melyet felhasznált. A kapott támogatásról és felhasználásáról készült kimutatást a 2. számú melléklet tartalmazza. A támogatás 64 %-át programfinanszírozásra, 36 %-át működési költségek finanszírozására adta a Székesfehérvár Megyei Jogú Város Önkormányzata. Finanszírozott programok: ZsaruCar automatikus rendszámfelismerő berendezés működtetése karbantartása, „Érezd jól magad prevenciós program, „A rendőrség biztonságra nevelő programja keretében ismeretterjesztő kiadványok készítése”.

A szervezet részére folyósított 1 % összege 2010. évben 47266 Ft, melyet 2011. évben tervez felhasználni, így kötelezettségként nyilvántartott. A 2009. évben jóváírt 49643 Ft felhasználása megtörtént, így ezt az összeget a bevételek között tartja nyilván.

1. **A közhasznú szervezet vezető tisztségviselőinek nyújtott juttatások értéke, illetve összege**

Vezető tisztségviselőnek nyújtott juttatás nem volt.

1. **A közhasznú tevékenységről szóló rövid tartalmi beszámoló**

Az alapítvány 1992. évben kezdte meg tevékenységét. A bírósági végzés száma: Pk. 61.178/1992. Az alapítvány székhelye: 8000 Székesfehérvár, II. András Király u. 4.

Az alapítvány fő tevékenysége: Székesfehérvár és környéke területén a bűnözés visszaszorítása érdekében a bűnmegelőzési tevékenység javítása, a bűnmegelőzéssel kapcsolatos prevenciós projektek támogatása, a lakosság körében hatékony bűnmegelőzési propaganda kifejtése.

Az alapítvány 1992. évben jött létre. Az alapítványt tizenkét tag alapította, azzal az elsődleges céllal, hogy Székesfehérváron és annak környékén a bűnözés visszaszorítása érdekében az általános bűnmegelőzési és vagyonvédelmi tevékenység javuljon, a lakosság körében hatékony bűnmegelőzési propaganda kerüljön végrehajtásra, valamint oktató, felvilágosító, tanácsadó munka működjön. További céljaink közé tartozik az állampolgárok és a rendőrség közötti bizalom és együttműködés erősítése, a civil szervezetek és az önkéntes szerveződések szakmai segítése.

Az alapítvány együttműködési megállapodást írt alá a Fejér Megyei Rendőr-főkapitánysággal, melynek célja, hogy a két szervezet bűnmegelőzési feladataik eredményes ellátása érdekében rendszeres kapcsolatot tartsanak, és feladataik ellátása során kölcsönös segítséget nyújtsanak egymásnak. A vagyonelleni bűncselekmények visszaszorítása érdekében közös programokat, projekteket és ellenőrzéseket szervezzenek.

**Jelenlegi programjaink**

Ovi- Zsaru program

A program kidolgozását a Fejér Megyei Rendőr-főkapitányság Bűnmegelőzési Osztályával közösen végezte az alapítvány. Az alapkoncepciót az akkor 15 éve működő D.A.D.A. program alsós tananyaga adta. A legfőbb szempont az volt, hogy Rendőrség a gyermekek életkori sajátosságait figyelembe véve, olyan prevenciós anyaggal bővítse gyermekvédelmi programjainak repertoálját, amelynek segítségével hatékonyan tud a legkisebbeknek is információt átadni, magatartásukat a biztonság irányába formálni.

A foglalkozások több témakörre koncentrálódnak, például a gyógyszerek- maró hatású szerek használatára, idegenekkel kapcsolatos viselkedésre és a biztonságos közlekedésre is.

A program ugyan rendőri, szellemében hordozza születése sajátosságait, de nem kívánja átvenni az óvónők szerepkörét. Az óvodások állandóan jelenlévő barátja RENDŐR ROBI és partnere a csínytevő ROSSZCSONT RICSI, aki néha-néha rossz úton jár és talán alkalmanként bajba is kerül. A két báb segítségével és az óvónők tapasztalatával, valamint a program során számukra átadott ismeretekkel még a kényesebb helyzeteket is játékkal lehet feldolgozni.

A programot a tavalyi évben, az FMRFK és az ORFK szakmai és infrastrukturális támogatása mellett alapítványunk országosan is bevezette, és jelenleg mintegy 270 óvodában működik.

"Érezd jól magad"

Az "Érezd jól magad", olyan prevenciós, fiataloknak és gyermekeknek szóló képzési, nevelési program, mely a veszélyhelyzetek felismerésére, elemzésére és a döntési készség elsajátítására tanítja őket.

Az alapítvány vezetése felismerte, hogy nem elég a hagyományos eszközökkel felvenni a harcot a bűnözés ellen, tenni kell valamit annak érdekében is, hogy a felnövekvő generációk lehetőleg ne lépjenek a bűn útjára, de áldozattá se váljanak.

Az "Érezd jól magad" program lényege, hogy a rendőri és szociális munka során összegyűjtött tapasztalatokra építve különféle kriminalizált eseteket mutat be, olyanokat, amelyek bárhol, bármikor, bármely fiatalkorúval megtörténhetnek. Az előadások alkalmával az alapítvány munkatársai átadják azokat a jogi, szakmai ismereteket, melyek a tanulók tudásanyagát gazdagítják. Cél a jogkövető magatartásra nevelés, az áldozattá válás elkerülése.

Az "Érezd jól magad" program jól felépített tematikával, az iskolai szervezett oktatás színterén valósítja meg céljait. Az előadások 45 percesek, az osztályfőnöki órák keretén belül kerülnek megtartásra. Ezzel a programmal az alapítvány célja, hogy a DADA programból kieső diákokat is elérjék prevenciós előadással.

ZsaruCar

Az alapítványunk üzemelteti a SIGMOID ZsaruCar automatikus rendszámfelismerő rendszert Székesfehérváron, melynek keretében, gépjármű felderítő szolgálatként, vagyonvédelmi járőr gépkocsival, és az abba szerelt rendszámfelismerő berendezéssel, rendszeresen ellenőrzéseket tartunk Székesfehérvár frekventáltabb területein, valamint nagyobb lakótelepek parkolóiban, illetve részt veszünk a Fejér Megyei Rendőr-főkapitányság, és a Székesfehérvári Rendőrkapitányság közlekedési akcióiban.

A rendszámfelismerő rendszerrel a tavalyi évben is több tucat körözés alatt álló gépkocsi felderítése vált lehetségessé. A rendszer működésének költségeit – ami évi 1-1,2 millió forint - ez idáig alapítványunk finanszírozta támogatásokból, valamint pályázatokból. Sajnos a költségek növekedése mellett az idén megcsappanó támogatási összegek nem teszik lehetővé, hogy a rendszert az év teljes részében üzemeltessük.

„Rendőrök a katedrán”

Az EU soros elnökséghez kapcsolódó „Iskolai bűnmegelőzési programok jó gyakorlatai Európában” című konferencia és európai prevenciós filmszemle szervezése.

(2011. április. 20-22. Székesfehérvár)

Záradék:

E közhasznú jelentést a Székesfehérvár és Környéke Közbiztonságáért Vagyonvédelmi Alapítvány közgyűlése……………………. én elfogadta.

|  |  |  |
| --- | --- | --- |
| **MÉRLEG 2010.** |  |  |
| Fordulónap: 2010.12.31. |  |  |
|  **ESZKÖZÖK (AKTÍVÁK)** | **2009** | **2010** |
|   | eFt | eFt |
|  A. Befektetett eszközök | 460 | 1022 |
|  I. Immateriális javak |   |   |
|  II. Tárgyi eszközök | 460 | 1022 |
|  III. Befektetett pénzügyi eszközök |   |   |
|   |   |   |
|  B. Forgóeszközök | 863 | 501 |
|  I. Készletek |   |   |
|  II. Követelések |   |   |
|  III. Értékpapírok |   |   |
|  IV. Pénzeszközök | 863 | 501 |
|   |   |   |
|  **Eszközök összesen** | **1323** | **1523** |
|   |   |   |
|  **FORRÁSOK (PASSZÍVÁK)** |  |  |
|   |   |   |
|  C. Saját tőke | 1273 | 1434 |
|  I. Induló tőke/Jegyzett tőke | 300 | 300 |
|  II. Tőkeváltozás/Eredmény | 525 | 795 |
|  III. Lekötött tartalék | 0 |  0 |
|  IV. Tárgyévi eredmény alaptevékenységből (közhasznú tevékenységből) | 448 | 339 |
|  V. Tárgyévi eredmény vállalkozási tevékenységből | 0 | 0 |
|   |   |   |
|  D. Tartalék | 0 | 0 |
|   |   |   |
|  E. Céltartalékok | 0 | 0 |
|   |   |   |
|  F. Kötelezettségek | 50 | 89 |
|  I. Hosszú lejáratú kötelezettségek | 0 | 0 |
|  II. Rövid lejáratú kötelezettségek | 50 | 89 |
|   |   |   |
|  **Források összesen** | **1323** | **1523** |
|  |  |  |
| **Székesfehérvár,2011.03.31.** |  |  |
| **Tajti András elnök** |  |  |
|  |  |  |
|  |  |  |

|  |  |  |
| --- | --- | --- |
| **EREDMÉNYLEVEZETÉS 2010.** |  |  |
|  | adatok  | eFt-ban |
|  A. Összes közhasznú tevékenység bevétele (I+II) | 2280 | 3288 |
|  I. Pénzügyileg rendezett bevételek (1+2+3+4+5) | 2280 | 3288 |
|  1. Közhasznú célú működésre kapott támogatás | 686 | 674 |
|  a) alapítótól |   |   |
|  b) központi költségvetésből | 0 |   |
|  c) helyi önkormányzattól | 436 | 624 |
|  d) egyéb | 250 | 50 |
|  2. Pályázati úton elnyert támogatás |   |   |
|  3. Közhasznú tevékenységből származó bevétel | 1543 | 2565 |
|  4. Tagdíjból származó bevétel |   |   |
|  5. Egyéb bevétel | 51 | 49 |
|  II. Pénzbevételt nem jelentő bevételek |   |   |
|  B. Vállalkozási tevékenység bevétele (1+2) |   |   |
|  1. Pénzügyileg rendezett bevételek |   |   |
|  2. Pénzbevételt nem jelentő bevételek |   |   |
|  C. Tényleges pénzbevételek (A/I+B/1) | 2280 | 3288 |
|  D. Pénzbevételt nem jelentő bevételek (A/II+B/2) |   |   |
|  E. Közhasznú tevékenység ráfordításai (1+2+3+4) | 1832 | 3792 |
|  1. Ráfordításként érvényesíthető kiadások | 1697 | 2804 |
|  2. Ráfordítást jelentő eszközváltozások | 135 | 145 |
|  3. Ráfordítást jelentő elszámolások | 0 | 0 |
|  4. Ráfordításként nem érvényesíthető kiadások | 210 | 843 |
|  F. Vállalkozási tevékenység ráfordításai (1+2+3+4) |  0 | 0 |
|  1. Ráfordításként érvényesíthető kiadások |  0 | 0 |
|  2. Ráfordítást jelentő eszközváltozások |  0 |  0 |
|  3. Ráfordítást jelentő elszámolások |  0 |  0 |
|  4. Ráfordításként nem érvényesíthető kiadások |  0 |  0 |
|  G. Tárgyévi pénzügyi eredmény ( 1 2) | 373 | -359 |
|  1. Közhasznú tevékenység tárgyévi pénzügyi eredménye (A/I-E/1-E/4) | 373 | -359 |
|  2. Vállalkozási tevékenység tárgyévi pénzügyi eredménye (B/1-F/1-F/4) |   |   |
|  H. Nem pénzben realizált eredmény ( 1 2) | -135 | -145 |
|  1. Közhasznú tevékenység nem pénzben realizált eredménye (A/II-E/2-E/3) | -135 | -145 |
|  2. Vállalkozási tevékenység nem pénzben realizált eredménye (B/2-F/2-F/3) | 0 | 0 |
|  I. Adózás előtti eredmény (B/1-F/1) H/2 | 0 | 0 |
|  J. Fizetendő társasági adó | 0 | 0 |
|  K. Tárgyévi eredmény | 448 | 339 |
|  1. Közhasznú tevékenység tárgyévi eredménye (A/I+A/II)-(E/1+E/2+E/3) | 448 | 339 |
|  2. Vállalkozási tevékenység tárgyévi eredménye (I-J) | 0 | 0 |
|   |   |   |
| Tájékoztató adatok |   |   |
|  A. Pénzügyileg rendezett személyi jellegű ráfordítások | 0 | 0 |
|  1. Bérköltség | 0 | 0 |
|  ebből: - megbízási díjak | 0 | 0 |
|  - tiszteletdíjak | 0 | 0 |
|  2. Személyi jellegű egyéb kifizetések | 0 | 0 |
|  3. Bérjárulékok | 0 | 0 |
|  B. Pénzügyileg rendezett anyagjellegű ráfordítások | 1668 | 2013 |
|  C. Értékcsökkenési leírás | 84 | 145 |
|  D. Pénzügyileg rendezett egyéb ráfordítások | 164 | 791 |
|  E. A szervezet által nyújtott támogatások (pénzügyileg rendezett) | 0 | 0 |
|   |  |  |
| **Székesfehérvár,2011.03.31.** |  |  |
| **Tajti András elnök** |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  | 1. számú
 | melléklet |
| **Kimutatás költségvetési támogatás felhasználásáról 2010. év** |
|  |  |  |  |  |  |  |  |
| **Támogatás neve** | **Támogatás** | **Felhasználás célja** | **Felhasználás összege** | **Átvitel (FT)** | **Elszámolás** |
| **időpontja** | **összege (Ft)** |  | **előző évi** | **tárgyévi** |  | **határideje** |
| Székesfehérvár MJV Önkormányzata | 2010.02.12 | 79000 | programtámogatás | 0 | 79000 | 0 | 2010.12.31 |
| Székesfehérvár MJV Önkormányzata | 2010.06.30 | 100000 | programtámogatás | 0 | 100000 | 0 | 2010.12.31 |
| Székesfehérvár MJV Önkormányzata | 2010.07.29 | 140000 | programtámogatás | 0 | 140000 | 0 | 2011.01.01 |
| Székesfehérvár MJV Önkormányzata | 2010.08.05 | 80000 | programtámogatás | 0 | 80000 | 0 | 2011.01.15 |
| Székesfehérvár MJV Önkormányzata | 2010.09.06 | 225000 | működési költségek | 0 | 225000 | 0 | 2011.10.31 |
| 1 % SZJA | 2010.10.26 | 47266 | 1 % szja | 0 |   | 47266 |   |
| **Összesen** |  | **671266** |  | **0** | **624000** | **47266** |  |
|  |  |  |  |  |  |  |  |

|  |  |  |  |  |
| --- | --- | --- | --- | --- |
|  |  |  |  | 1. számú melléklet
 |
| **Kimutatás vagyon felhasználásáról 2010. év** |
|  |  |  |  |  |  |
| **Megnevezés** | Előző év | Tárgyév | változás | megjegyzés |
| eFt | eFt | % | eFt |   |
|  I. Induló tőke/Jegyzett tőke | 300 | 300 | 0 | 0 |   |
|  II. Tőkeváltozás/Eredmény | 525 | 795 | 51 | 270 |   |
|  III. Lekötött tartalék | 0 | 0 | 0 | 0 |   |
|  IV. Tárgyévi eredmény alaptevékenységből (közhasznú tevékenységből) | 448 | 339 | 76 | -109 |   |
|  V. Tárgyévi eredmény vállalkozási tevékenységből | 0 | 0 | 0 | 0 |   |
|  |  |  |  |  |  |
|  |  |  |  |  |  |
|  |  |  |  | 1. számú melléklet
 |
| **Kimutatás a cél szerinti juttatásokról 2010. év** |
|  |  |  |  |  |  |
|  |  |  |  |  |  |
| **Megnevezés** | Előző év | Tárgyév | eltérés | megjegyzés |
| eFt | eFt | % | eFt |   |
| Közhasznú tevékenység keretében nyújtott  |  0 |  0 |   |   |   |
| Pénzbeli juttatások összesen |   |   |   |   |   |
| ebből adóköteles |   |   |   |   |   |
| ebből adómentes |   |   |   |   |   |
| Természetbeni juttatások összesen |   |   |   |   |   |
| ebből adóköteles |   |   |   |   |   |
| ebből adómentes |   |   |   |   |   |
| Egyéb juttatások |   |   |   |   |   |
| **Összesen** |  0 |  0 |   |   |   |
| Egyéb célszerinti, de nem közhasznú tevékenység keretében nyújtott |  |  |  |  |  |
| Pénzbeli juttatások összesen |  |  |  |  |  |
| Nem pénzbeli juttatások |  |  |  |  |  |
| Egyéb juttatások |  |  |  |  |  |
| **Összesen** | **0** | **0** |  |  |  |
| **Mindösszesen** |  0 |  0 |   |   |   |
|  |  |  |  |  |  |